Carlos Lapetra Coarasa (Zaragoza, Aragón, 29 de noviembre de 1938 - † 25 d'aviento de 1995) estió lo millor futbolista aragonés de toz os tiempos y fue miembro d'a famosa debantera d'o Real Zaragoza d'os Cinco Magníficos chunto a Canario, Santos, Marcelino y Villa. Chugó d'interior zurdo y o suyo primer equipo estió lo CD Guadalajara.

Biografía
Carlos Lapetra, fillo de don Fidel y de donya Mercedes, naixió circumstancialment lo 29 de noviembre de 1938 en una clinica de Zaragoza, ya que su familia siempre heba vivito en a capital oscense por lo que se consideraba alto-aragonés.

Carlos yera o tercer fillo d'o matrimonio, ya que antis heban naixito os suyos chirmans Francisco Javier y Ricardo iste tamién chugador d'o R. Zaragoza. Su pai yera un agricultor important que estió mientres cuantos anyos president d'a Deputación de Uesca.

Plegó a lo Real Zaragoza dende o Deportivo Guadalajara, de Tercera División, a on chugaba mientres estudiaba Dreito en Madrit. Chugó mientres 10 temporadas en o Real Zaragoza (1959-69) fendo parti d'a debantera d'os Cinco Magnificos y convertindo-se en un mito aintro d'o club. A suya retirata estió temprana debito a las suyas continas lesions.

Morió lo 25 d'aviento de 1995.

En Guadalachara, una sociedat cultural recreativa zaragocista leva o nombre de Carlos Lapetra en a suya honor y en Zaragoza toz os anyos se celebra en verano o trofeu "Carlos Lapetra" entre o Real Zaragoza y atro equipo.

Selección espanyola
Estió internacional con a Selección de fútbol d'Espanya en 13 ocasions.
Carlos Lapetra